SAEIMAS AIZSARDZĪBAS, IEKŠLIETU UN

KORUPCIJAS NOVĒRŠANAS KOMISIJA

darba grupa

LOBĒŠANAS ATKLĀTĪBAS LIKUMA IZSTRĀDEI

**sēde Nr. 7**

**2020. gada 16. septembrī plkst.15.35 – 16.35**

Rīgā, Jēkaba ielā 16, komisijas sēžu zālē

un videokonferences formātā

Sēdē piedalās:

darba grupas locekļi:

**Inese Voika – “Attīstībai / Par”**

**Raimonds Bergmanis – Zaļo un zemnieku savienība**

**Aivars Geidāns – KPV LV**

**Andrejs Judins – Jaunā Vienotība (pievienojās vēlāk)**

**Juris Rancāns – Jaunie konservatīvie**

**Edvīns Šnore – Nacionālā apvienība**

**Mārtiņš Šteins – “Attīstībai / Par”**

Uzaicinātie:

* Valsts kancelejas Valsts pārvaldes politikas departamenta konsultante Inese Kušķe;
* Korupcijas novēršanas un apkarošanas biroja pārstāve Inese Zelča;
* Tiesībsarga biroja pārstāvis Raimonds Koņuševskis;
* Tieslietu ministrijas pārstāve Iveta Brīnuma;
* “Sabiedrība par atklātību – Delna” (turpmāk – “Delna”) vadītāja Liene Gātere;
* “Domnīcas Providus” vadošā pētniece Līga Stafecka;

citas personas:

Saeimas Analītiskā biroja pētnieks Visvaldis Valtenbergs;

komisijas vecākā konsultante Ieva Barvika, konsultantes Inese Silabriede un Kristiāna Stūre

**I.Voika** atklāj sēdi, konstatē sēdes dalībniekus un informē par piedāvāto darba kārtību:

1) likuma izstrādes šī brīža aktualitāte un kopsavilkums par līdz šim padarīto;

2) lobisma atklātības pamatprincipu dokumenta virzīšana izskatīšanai Saeimas Aizsardzības, iekšlietu un korupcijas novēršanas komisijā (turpmāk – AIKNK);

3) tālākie soļi - konsultāciju process un likumprojekta teksta veidošana.

I.Voika aicina sēdes dalībniekus izteikties par jautājuma aktualitāti šodienas skatījumā.

**L.Gātere** akcentē lobēšanas atklātības regulējuma aktualitāti, tieši saistot to ar ārkārtas situācijas jaunajiem izaicinājumiem un lēmumu pieņemšanas digitālajām formām. Uzsver sabiedrības nepieciešamību saņemt informāciju un piedalīties procesos. Lobēšanas aktivitātes ir mainījušas formas. Darbs pie likumprojekta izstrādes ir jāturpina.

**I.Voika** atzīmē vairākus būtiskus momentus lobēšanas atklātības tiesiskā regulējuma aktualizēšanā pēdējā laikā: diskusija par tiesiskumu festivālā “Lampā”, īpaši Saeimas deputātes I.Lībiņas-Egneres uzstāšanās. Diskusijā piedalījās arī Valsts prezidents un Ministru prezidents. Runājot par uzticēšanos valsts institūcijām, tika pieminēts arī mūsu darba grupas paveiktais. Arī profesionāli lobisti ir atzinuši, ka 5 partiju koalīcijas valdības darbā viņu nozīme lēmuma pieņemšanā ir pieaugusi.

**N.Žunna** atbalsta darba turpinājumu, vērš uzmanību uz jaunām darba formām, kas raksturīgas tieši šim laikam.

**L.Gātere** atzīmē *offline* tikšanās kā jaunu pieredzi.

**L.Stafecka** uzsver jautājuma aktualitāti, akcentē jaunas problēmas šķautnes saistībā ar saeimas attālināto darba režīmu un sarežģītāko iespēju piekļūt komisiju darba norisēm, kas būtu jārisina.

**J.Rancāns** informē, ka saziņa ar NVO komisijā arī šajā periodā ir notikusi attālinātā veidā, tika dota iespēja piedalīties sēdēs un izteikt savu viedokli. Klātienes tikšanās nenotika. Atbalsta darba turpināšanu, bet termiņi atvirzās uz priekšu.

**I.Kušķe** atbalsta darba turpināšanu. Vērš uzmanību, ka apspriežot *Latvijas atvērtās pārvaldības plāna neatkarīgā novērtējuma* rekomendācijas, tajās tika aktualizēti tieši lobēšanas jomas aspekti saistībā ar Saeimu.

**I.Voika** informē par turpmāko sēdes gaitu un nākamajiem soļiem:

1) balstoties uz iepriekš paveiktā apkopojumu, sagatavot dokumentu “Lobēšanas atklātības regulējuma pamatprincipi”;

2) paralēli darba grupas ietvaros veidot likumprojekta uzbūvi.

Ierosina apkopot rezultātus un sagatavotās pamatnostādnes / pamatprincipus prezentēt AIKNK, kā rezultātā notiktu arī plašāka sabiedriskā apspriešana un konsultāciju process.

Jaunais likumprojekts (reģistra izveide) prasīs lielas sabiedrības daļas iesaistīšanos, konsultācijas ar NVO, kuras līdz šim likumprojekta izstrādē nav iesaistījušās. Ir sākta apkopot informācija par NVO, kas sadarbojas ar Saeimas komisijām. Atzīmē, ka *Atvērtās sabiedrības pārvaldības plānā* lobēšanas likuma ietekme ir novērtēta kā vidēja. Ir svarīgi paplašināt pārstāvniecības loku, kurā panākt konsensusu par likumprojekta tvērumu, tādēļ nepieciešamas sarunas ar industriju un visām iesaistītajām pusēm.

Informē, ka “Delna” aktīvi iesaistās likumprojekta izstrādē; 29.septembrī notiks diskusija, kurā piedalīsies Latvijas Pilsoniskās alianses pārstāvji.

I.Voika aktualizē konsultāciju procesa ar NVO svarīgumu, piedāvājas šo procesu vadīt.

*Notiek diskusija. Viedokļus izsaka R.Bergmanis, I.Voka, L.Stafecka, A.Judins, I.Kušķe, I.Brīnuma, M.Šteins.*

Darba grupas deputāti un pieaicinātie eksperti konceptuāli **atbalsta** I.Voikas piedāvāto turpmākās rīcības plānu.

**I.Voika** aicina kopīgi izskatīt sagatavoto iepriekšējā darba kopsavilkumu *(materiāls protokola pielikumā)* un precizēt pamatprincipos ietveramos jautājumus:

- likuma nosaukums;

- mērķis;

- definīcija;

- likuma tvērums lēmumu pieņemšanas līmenī – vēl nepieciešama diskusija par tiesām un valsts kapitālsabiedrībām, precizējumi;

- likuma tvērums attiecībā uz interešu pārstāvjiem – konsultāciju procesā sarakstu precizēt, noteikt interešu pārstāvju standartus;

- lobētāju reģistrs – konsultācijas jāturpina;

- reģistra turētāju varianti – vēl nepieciešamas papildus diskusijas un visu apspriesto variantu izvērtējums;

- sodi un sankcijas – ir ieskicēti daži principi;

- citi apspriestie jautājumi – diskusijas aizsākums par atvērtajiem kalendāriem.

Paralēli ir secināts, ka atbildība par lobēšanas atklātību būs jāuzņemas pašām valsts lēmējinstitūcijām – Saeimai, valdībai, u.c.; Saeimas komisiju darba atklātības regulējums tiks ietverts Saeimas kārtības ruļļa grozījumos, kuri ir izskatīšanas procesā.

Nobeigumā ir apkopoti kopējie secinājumi likumprojektam.

I.Voika iesaka sadarbībā ar Saeimas Analītisko dienestu pilnveidot un izstrādāt šo pamatprincipu dokumentu turpmākai rīcībai.

**I.Brīnuma** Tieslietu ministrijas vārdā pauž skeptisku attieksmi par tiesu ietveršanu dokumentā, iesaka pakonsultēties ar Tieslietu padomi.

**I.Voika** akceptē I.Brīnumas ieteikumu, iesaka pagaidām no dokumenta izņemt laukā tiesas, bet diskusiju par tiesu varu turpināt.

**I.Voika** rezumē turpmāko darbību:

- gatavot “pamatprincipu” materiālu izskatīšanai;

- gatavošanas procesā piestrādāt pie papildus diskusijas un izpēti prasošiem jautājumiem;

- noteikt laika grafiku – 10 dienas strādāt pie šī dokumenta, kuru pēc tam darba grupā apspriest un pilnveidot;

- paralēli – sadarbība ar NVO.

**R.Bergmanis** iesaka pameklēt, vai nav kāds jaunāks pētījums lobēšanas jautājumā.

**I.Voika** atbalsta R.Bergmaņa ieteikumu, atsaucas uz Analītiskā dienesta pētījumu un Ministru kabineta līmenī izskatītajiem jautājumiem.

Deputāti **atbalsta** piedāvāto “pamatprincipu” dokumenta modeli un tālāko virzību.

**I.Voika** slēdz sēdi. Iesaka sasaukt nākamo darba grupas sēdi š.g. 30. septembrī plkst. 15.30.

Sēdes dalībniekiem nav iebildumu.

I.Silabriede